Auxilium Bala a sësta Turin

L'Auxilium Bala a sësta Turin (an italian: Auxilium Pallacanestro Torino) a l'é na società 'd bala a sësta 'd Turin: la session mascolin-a a gieuga 'l campionà 'd serie C1 antramentre che cola feminin-a a gieuga 'l campionà 'd B1.

Stòria

Dël 1974-75 la Saclà d'Ast a ven tramudà a Turin e a l'é sùbit promovùa an serie A1. L'ann dòp a l'é ruvà sùbit la degradassion ma la squadra piemontèisa a torna tòst ant la serie pì àuta dël 1978-79 andoa a l'é restà fin-a a la stagion 1988-89.

Dël 1976 a l'é rivà a giughesse la final ëd Copa Korac contra la Jugoplastika dë Split. A son stàiti costi-sì j'ani d'òr che a l'han portà a Turin giugador coma Alberto Marietta, Merlatti, Scott May, Della Valle, Darryl Dawkins e Riccardo Morandotti con, an pì, ij 3 campion europengh Romeo Sacchetti, Carlo Caglieris e Renzo Vecchiato. L'ùltima stèila dla bala a sësta turinèisa a l'é stàit Lissànder Abbio, peui tramudasse a Bològna.

L'ùltima stagion an A1 a l'é dël 1992-93: peui ij giàun-bleu turinèis a son pì nen stàit bon a arpete coj arzultà e parèj, dòp vàire degradassion, a son cascà ant l'ùltim scalin dla bala a sësta nassional. Al di d'ancheuj a son a metà dla classificassion an C1, andoa a peulo fé fiusa sla passion dij tifos pì fidej: ij Boys e j'Eagles.

Categorìa:Bala a sësta